Selfixhe Ciu

Si Selfixhe Ciu (an ngaran kan nag-agom iyo Selfixhe Broja, sa alyas na Kolombja; 1918, Gjirokastër - 2003, Tirana) sarong Albanyano na parasurat asin an pinaka-inot na babaying Albanyano na parasurat na nagpublikar nin literatura sa Albanya. 

Kan 28 Nobyembre 1935, kan siya 17 anyos, si Selfixhe Ciu nagpublikar sa irarom kan pangaran na Kolombja, sarong tula sa peryodikong Populli. Dangan parte siya kan mga parasurat nin Albanyano kan panahon nin 1930.

Saro man siya sa pinaka-inot na Albanyanong Feminista.

 Buhay 
Namundag sa Gjirokastër kan Marso 31, 1918, si Ciu katood si Musine Kokalari, saro sa inot na mga babaying Albanyano na nagpublikar nin literatura. 

Nag-aadal siya sa Florence, Italya, kan mangyari an pagsalakay nin Italya sa Albanya, kan 1939. 

Dangan nagbalik siya sa Albanya kaiba an saiyang agom, si Xhemal Broja, asin nagbukas nin sarong tindahan nin mga libro sa Shkodër. 

Nagbali siya sa mga rango kan Partido Komunista kan Albanya, kaiba sinda Drita Kosturi asin Nexhmije Hoxha, asin saro sya sa nag-organisar nin sarong ilegal na kontra-pasismo na demonstrasyon kan Pebrero 22, 1942. 

Siya inarestar asin kinondenar na magadan, alagad kan huri ipinabutasan. 

Pakalihis kan Ikaduwang Gerang Pankinaban, kan 1947, siya idineportar kaiba an saiyang agom na si Xhebal Broja. 

Kan 1966, siya dineportar sa ikaduwang pagkakataon. 

Kan 1998, ipinublikar ni Ciu an saiyang buhay, saka an berso asin iba pang publikasyon, sa sarong libro, na may titulong Tallazet e jetes (English: Winds of Life). 

Nagadan siya kan Agosto 22, 2003.

 Mga Toltolan 

Kategorya:Albanya
Kategorya:Albanyanong babayi
Kategorya:Babaying parasurat hali sa Albanya
Kategorya:Babaying parasurat
Kategorya:Parasaurat hali sa Albanya
Kategorya:Kagadanan kan 2003
Kategorya:Kamundagan kan 1918
Kategorya:Ika-20ng siglo na babaying parasurat hali sa Albanya